Burra cascistretta
A Burra cascistretta (Typha angustifolia) hè una spezia di pianta chì face parte di a famiglia di i Typhaceae. Hè alta da 1 à 2 metri. E so casce sò larghe 5 à 9 mm. Si trova à u cantu di i fiumi è di i stagni. Hè cumuna in Europa, in Africa, in America è in Australia. A sessualità di a burra cascistretta hè monoìca (a pianta cumporta i fiori maschili è feminili annantu à listessu pede).

Parechji sinonimi di Typha angustifolia sò:
 Typha bracteata Greene
 Typha elatior Boenn.
 Typha minor Curtis
 Massula angustifolia Dulac

In Corsica 
A burra cascistretta hè schersa in Corsica. Difatti, esistenu in Corsica parechje spezie di burra (Gamisans 1993):
 Typha angustifoglia (a burra cascistretta): schersa
 Typha domingensis: cumuna
 Typha latifolia: a burra cascilarga: cumuna
 Typha laxmanii: rarissima

Referenze 
 Gamisans, J.  & Jeanmonod, J. (1993) Catalogu di e piante vascularie di Corsica - Catalogue des plantes vasculaires de la Corse, Cunservatoriu è giardinu botanicu di a cità di Geneva: Geneva (in francese)

Da vede dinù
 a burra
 a burra cascilarga

Flora di Corsica
Typhaceae